Engin Akyurek va Tolga Saritash ishtirokidagi yangi loyihaning suratga olish ishlari boshlandi

Turk aktyorlari Engin va Tolga ishtirokidagi “Oq yo‘l” nomli yangi loyihaning suratga olish ishlari boshlandi.

Turk kinosanoatida o‘z o‘rniga ega bo‘lgan Engin Akyurek va Tolga Saritash o‘ziga xos ijrosi, uslubi va ko‘rinishi bilan bir-biridan farq qiladi. Prodyuserlar ishiga turli yondashadigan va temperamenti farqli bo‘lgan aktyorlarning bir loyihada ishtirok etishi qiziqarli bo‘lishiga ishongan.
Aktyorlarni suratga tushishga taklif qilgan ijodkorlar ularning roziligini olishga muvaffaq bo‘lgan. Netflix platformasi uchun suratga olinayotgan loyihaning suratga olish ishlari boshlangani haqida prodyuserlik kompaniyasining sayti Lanistar Medya’da e’lon qilingan. “Yettinchi bo‘lmadagi mo‘jiza” filmi bilan yaxshi tanish bo‘lgan Mehmet O‘ztekin loyihaga rejissorlik qiladi.
Ijtimoiy tarmoqdagi sahifasida jang sahnalari bo‘lishini ta’kidlagan rejissor, batafsil ma’lumot bermaslikni afzal bilgan. Engin va Tolganing birgalikda suratga tushishi turk kinosanoatidagi tanqidchilar orasida shov-shuvlar kelib chiqishiga sabab bo‘lgan. Aktyorlarning o‘zi suratga olish jarayonlariga izoh bermagan, ammo loyiha ijodkorlari OAV uchun konferensiya tashkil qilishga va’da bergan.